**Adroddiad Blynyddol Bwrdd y Llywodraethwyr 2017-2018**

**Ysgol Gymraeg Llundain: Rhif y Comisiwn Elusenol 1167479**

**Aelodaeth y Bwrdd**: Mae aelodaeth y Bwrdd yn sefydlog gyda’r aelodau yn cynnig amrywiaeth o sgiliau. Mae cyfnod Mr Ceredig Thomas fel Rhiant-Llywodraethwr yn dod i ben y tymor hwn ac rydym yn diolchgar iawn iddo am ei gyfraniad i gyfarfodydd y Bwrdd. Hefyd am eistedd ar y Pwyllgor Cofrestr Risg a gwneud yn siwr fod popeth yn ei le ar gyfer adeiladu’r toilet yr haf hwn. Mae Mr Jonathan Wright wedi ei ethol fel y Rhiant-Llywodraethwr nesaf.

**Aelodau Bwrdd y Cyfarwyddwyr\***

**\*Yn yr adroddiad hwn mae’r term yn gyfnewidiol gyda Llywodraethwr**

|  |  |  |  |
| --- | --- | --- | --- |
| Enw |  | Cyfrifoldeb | Ymunodd á’r Bwrdd |
| *Miss Rachel Rawlins*  Miss Sioned Jones | *Athrawes Arweiniol*  Athrawes Arweiniol Dros Dro | *Absenoldeb Mamolaeth o Chwefror 2018* | Medi 2016 |
| Mrs Ann Batey | Cyfarwyddwr | Blynyddoedd Cynnar/ AAA | Gorff 2017 |
| Mr Huw Davies | Cyfarwyddwr | Rheolaeth/Cynghorydd Cyllidol | Mai 2017 |
| Mrs Margaret Jones | Cadeirydd | Addysg/ Diogelu | 2013 |
| Rev. Robert Nichols | Cyfarwyddwr | Etheg/ysbrydol/moesol | 2016 |
| Miss Glenys Roberts | Cyfarwyddwr | Addysg/Iechyd a Diogelwch/ Diogelu | 2016 |
| (Mr Ceredig Thomas ) | Cyfarwyddwr/Ís-Gadeirydd | Cynrychiolydd Rhieni | 2015 |
| Mr Neil Thomas | Cyfarwyddwr | Rheolaeth/Cyllid | 2016 |
| Mrs Sioned Wiliam | Cyfarwyddwr | **Cyfryngau/Marchnata** | **2014** |
| Mrs Eleri Brady | Clarc |  | 2012 |
| **Ddim yn aelod o’r Bwrdd** | | | |
| Miss Sara Wyn Roberts |  | **Cymorth gyda materion cyfreithiol** |  |

Mae manylion y Cyfarwyddwyr wedi eu cadw gyda Ysgrifennydd y cwmni, Endlemans sy’n cofrestru’r wybodaeth gyda Ty’r Cwmniau (Companies House)

**Staffio**: Mae ein staff profiadaol wedi sicrhau ein bod yn darparu safon uchel o addysg a chynnig ystod eang o gyfleoedd dysgu i’n disgyblion yn ystod y diwrnod ysgol a thu hwnt gyda gweithgareddau ar ól ysgol. Gwelwyd eleni gryfhau y ddarpariaeth a gyflwynwyd gan Miss Rawlins yn ystod 2016-17 sy’n ffurfio rhan o Gynllun Gwella’r Ysgol. Mae’r Bwrdd yn derbyn Adroddiad tymhorol gan yr Athrawes Arweiniol sy’n ein hysbysu o ddatblygiadau yn ystod Ansenoldeb Mamolaeth Miss Rawlins. Mae Miss Jones wedi cyflawni cyfrifoldebau llawn yr Athrawes Arweiniol a wynebu’r sialensau ról gyda doethineb a gallu. Er mwyn i Miss Jones gael amser i wneud y gwaith gweinyddol, cyflogwyd Mrs Rhian Hughes Ahmad i ddysgu ei dosbarth am ddiwrnod yr wythnos. Croesawyd Mr Luke Evans ym mis Chwefror i ddysgu dosbarth y Cyfnod Sylfaen tra bod Miss Rawlins ar Absenoldeb Mamolaeth.

Hoffai’r Bwrdd fynegi eu gwerthfawrogiad i’r gwirfoddolwyr ymhlith y rhieni canlynol: Mrs Hughes Ahmad, Mrs catrin Manell a Mrs Joanna Thomas. Hefyd diolchwn i’r Staff sy’n rhoi o’u hamser yn wirfodd i redeg dau glwb tu allan i oriau Ysgol sef Clwb yr Urdd a Chlwb gweithgareddau.

**Ról ac Ymwneud Aelodau’r Bwrdd**:

Mae presenoldeb aelodau’r Bwrdd yn ein gyfarfodydd ddwywaith y tymor yn dda. Hefyd, gwneir gwaith manwl y nein is-bwyllgorau sy’n cyfarfod yn rheolaidd ac yn atebol i’r Bwrdd.

**Pwyllgor Safonau a Chwricwlwm:**

**Aelodau 2017-18:** Mrs Ann Batey, Mrs Margaret Jones, Mr Rob Nicols a Mrs Glenys Roberts.

Mae’r pwyllgor yma yn cyfarfod ddwywaith y tymor gyda’r Athrawes Arweiniol i edrych ar a chefnogi y safon addysgu a dysgu o’r Blynyddoedd Cynnar i Flwyddyn 6. Mae’r pwyllgor yn cadw llygaid ar gynnydd a chyrhaeddiad y disgyblion gan ddefnyddio asesiadau’r athrawon sy’n cael eu cofnodi ar ‘Assessment Foundation (INCERTS)’. Daw’r data o ganlyniadau profion ‘Asesiadau Cenedlaethol Cymru’ (diwedd y tymor academaidd) ynghyd ag asesiadau athrawon. Rhoddir crynodeb o’r wybodaeth hwn i’r Bwrdd bob tymor ac atebir gwestiynnau gan y pwyllgor.

**Pwyllgor Cyllid:**

**Aelodau 2017-2018:** Mr Huw Davies, Mrs Margaret Jones, Mr Neil Thomas (hefyd yn bresennol Mrs Ruth Tremain – Bwrsar)

Fel rhan o’i rol, mae Mr Huw Davies wedi cynghori MrsRuth Tremain am ddulliau cofnodi cyllidol. Mae ef hefyd wedi body n gyfrifol am baratoi cyllideb yr Ysgol am 2018-19.

Mae Mr Neil Thomas yn cysylltu gyda’r cyfrifwyr i wneud yn siwr bod y cyfrifon diwedd blwyddyn yn cael eu cyflwyno i Dy’r Cwmniau mewn pryd. (Mae’r rhain ar gael arlein). Ffeilir y cyfrifon hefyd gyda’r Comisiwn Elusenol.

Cyflogir Cyfrifwyr Pritchards, Aberteifi i ddarparu adroddiadau cyllidol tymhorol ar gyfer ystyriaeth y Bwrdd ac i gyflwyno papurau diwedd blwyddyn i Dy’r Cwmniau.

Mae Cyfrifwyr Crossleys yn paratoi y cyflogau.

Gyda chostau rhedeg yr ysgol yn cynyddu’n flynyddol, mae’n rhaid wrth reolaeth ariannol ofalus. Rydym yn ddiolchgar iawn i Lywodraeth Cymru am sicrhau cyllid o £90,000 y flwyddyn am y ddwy flynedd nesaf. Mae hyn yn cyfrannu yn fras 40% tuag at gostau rhedeg yr Ysgol. Mae ffioedd yn cyfrannu 38% a chodi arian a chyfraniadau yn cyfrannu 22%. Rydym yn hynod o ddiolchgar i Ymddiriedolaeth Capel Radnor Walk a Chapel Kings Cross am eu cyfraniadau hael dros y blynyddoedd.

Cyfarfyddodd Mr Ceredig Thomas, Mr Neil Thomas, Ms Sioned Wiliam a Mrs Margaret Jones ddirprwyaeth o Llywodraeth Cymru, Mr Jeremy Evas, yn Nhymor yr Hydref i gyflwyno dadl yr ysgol dros barhau i dderbyn arian. Paratodd a chyflwynodd Ms Sioned Wiliam ddogfen ardderchog yn amlinellu cyfraniad yr Ysgol i hyrwyddo achos yr iaith Gymraeg yn Llundain.

Mewn llythyr oddi wrth ysgutor y diweddar Mr Clive Jones, hysbyswyd yr ysgol o etifeddiaeth sy’n cael ei werthfawrogi’n fawr. Bydd yr Ysgol yn derbyn rhodd hael o £10,000. Rhoddir ystyriaeth ofalus i’r ffordd y gwerir yr arian gan wneud yn siwr y bydd y disgyblion yn elwa ac hefyd yn creu cófbarhaol am Mr Clive Jones a oedd wedi cefnogi’r Ysgol fel Ymddiriedolwr am flynyddoedd lawer.

**Grwp Ariannu**

Yn y Gwanwyn, cychwynodd Mr Huw Davies Grwp Noddi i chwilio am ffynonellau o ariannu’r ysgol drwy gyfrniadau oddi wrth y Cymry ehangach a ffynonellau eraill megis Ymddiriedolaethau. Aelodau’r grwp yw rhai o’r Cyfarwyddwyr, aelod o CRAFf ac aelodau o’r gymuned Gymraeg ehangach.

Pwrpas y prosiect ydi ehangu fynonellau incwm yr Ysgol ar gyfer y tymor hir. Mae’r Bwrdd yn ymwybodol iawn o’r risg nad ydi grant Llywodraeth Cymru wedi ei gadarnhau yn hwy na’r ddwy flynedd cyfredol.

Mae’r **Pwyllgor Marchnata** yn cynnwys cynrychiolwyr o CRAFf ynghyd á Ms Sioned Wiliam sy’n cynrychioli’r Bwrdd a Mrs Eleri Brady sy’n cynrychioli’r Ysgol.

**Rheolaeth:**

**Pwyllgor Cofrestr Risg:**

**Aelodau yn ystod 2017-2018: Mr Huw Davies, Mrs Margaret Jones a Mr Ceredig Thomas**

Fel rhan o’i gyfrifoldebau Rheolaeth, mae’r Bwrdd yn cadw Cofrestr Risg sy’n cynnwys risgiau strategol, enw da, gweinyddol, cydymffurfiol a chyllidol. Adolygir y Gofrestr Risg yn flynyddol a rhoddir blaenoriaeth i wahanol risgiau yn dibynnu aryr angen. Rhestrir ffyrdd o leihau risgiau. Mae’r grwp yn cyfeirio ac yn gweithio ar ofynion Safonau a Chydymffurfiaeth Ofsted sy’n cael eu gosod allan yn fframwaith gyffredinol Ysgolion Annibynnol.

Fel ag yr adroddwyd yn Adroddiad Blynyddol 2017, yn dilyn archwiliad Ofsted ym mis Tachwedd 2016, paratowyd Cynllun Gweithredu i roi eu hargymellion mewn lle. Cynhwysir y rhain yn ein Cynllun Datblygu’r Ysgol.

**Cynllun Datblygu Strategol:** Mae CDS y Bwrdd dros gyfnod o dair blynedd 2015-19 ac yn datgan ein gweledigaeth, ethos a chynlluniau tymor hir. Mae’n cymeradwyo Cynllun Datblygu’r Ysgol sy’n cael ei baratoi gan y staff ac yn cael ei adolygu’n flynyddol.

**Rheoliadau Diogelu Data cyffredinol (GDPR):** Diolchwn i Miss Jones am ysgwyddo'r baich gwaith ychwanegol wrth baratoi ar gyfer rheoliadau GDPR a ddaeth i rym ym mis Mai. Hefyd, gosododd yr ysgol weinydd (server) newydd sydd hefyd yn cynnig mwy o ddiogelwch. Penodwyd Mr Jonathan Wright yn swyddog DD (Diogelu Data) ac rydym yn diolch iddo am gefnogi a chynghori'r ysgol ac am ei gyflwyniad i'r Bwrdd gan amlinellu ein cyfrifoldebau GDPR.

**Polisïau a fabwysiadwyd 2017-18:** Mae'r polisïau a fabwysiadwyd 2017-18 yn cwmpasu polisïau cwricwlaidd a gweithdrefnol a gellir eu gweld ar wefan ein hysgol. Y polisïau a ddrafftiwyd neu a adolygwyd gan y staff ac a gadarnhawyd gan y Bwrdd yn ystod y flwyddyn academaidd hon yw:

*Able, Gifted and Talented Policy*

*Curriculum Policy*

**Acceptable Use of ICT-Code of Conduct**

**Admissions Policy**

**Complaints Policy**

**Data Protection Policy ( GDPR compliant)**

**Data breach Policy**

**Health and Safety**

**Homework Policy**

**Equality Policy,**

**Fees Policy**

**Lock down Policy**

**PHSE-Policy**

**Pay Policy**

**Recruitment and Selection Policy**

**RE Policy**

***Risk Assessment***

**Safeguarding; Child Protection Policy**

**Whistleblowing Policy**

**Staff Code of Conduct**

**Code of ICT Conduct**

**Diogelu**: Llywodraethwyr enwebedig gyda chyfrifoldeb dros ddiogelu:: Mrs Margaret Jones a Mrs Glenys Roberts. Cyfarfod monitro diogelu tymhorol gyda'r ADL (Arweinydd Diogelu Dynodedig)

Miss Jones yw'r Arweinydd Diogelu Dynodedig (DSL) ar hyn o bryd. Mae'r ysgol yn annog diwylliant agored lle mae'r plant yn hyderus i siarad am eu pryderon. Addysgir y disgyblion i fod yn ymwybodol o beryglon ac yn arbennig y risgiau ar-lein sy'n tyfu'n gyson.

Yn unol â rheoliadau statudol caiff y Polisi Amddiffyn a Diogelu Plant ei ddiweddaru'n flynyddol a'i gadarnhau gan y Bwrdd. Rydym yn dilyn y cylch argymelledig o hyfforddiant CP a ‘Prevent ' hyfforddiant ar gyfer Staff a Llywodraethwyr. Derbyniodd y Corff Llywodraethol ei hyfforddiant CP diweddaraf ym mis Mai a bydd y staff yn derbyn eu hyfforddiant blynyddol ar ddechrau tymor yr Hydref. Caiff hwn ei gyflwyno gan Mr Tom Galvin, hyfforddwr o Gyngor Ealing.

Derbyniodd y Llywodraethwyr ymateb positif a chadarnhaol i'r holiadur Rhieni a Disgyblion: Diogelu/Cadw Plant yn Ddiogel a gynhaliwyd ym mis Chwefror 2018. Dywedodd canran uchel iawn o'r rhieni fod eu plant yn teimlo'n ddiogel ac yn hapus ac nad oedd ganddynt unrhyw bryderon ynghylch â’u diogelwch yn yr ysgol.

**Arolwg Diogelwch yr Adeilad:** Mae Glenys Roberts (Llywodraethwr), Ruth Tremain (Swyddog Iechyd a Diogelwch yr Ysgol) a Rheolwr CCH yn gwneud arolwg tymhorol o’r adeilad, ac maent yn adrodd ar faterion Iechyd a Diolgelwch I’r Bwrdd Rheoli.

**Ymarferion Tân**: Cedwir cofnod o'r **Driliau Tân** tymhorol. Yn unol â chanllawiau'r DfE, cyflwynodd yr ysgol Bolisi ‘Lock Down’ eleni a chymerodd y disgyblion ran mewn dril ym mis Mai.

**Datblygu’r Safle:** Gosod Tŷ Bach: wedi dechrau ar hyn ym mis Ionawr 2017, mae’r prosiect yma’n cymryd cryn amser i ddwyn ffrwyth, fodd bynnag, heb gyllid digonol yn ein cronfeydd, nid oedd y Bwrdd am ddechrau ar y prosiect. Mae’r cyllid llawn bellach yn ei le a bydd y toiled yn cael ei osod yn ystod gwyliau'r haf a bydd yr adeiladwyr yn dechrau ar 23 Gorffennaf. Mae pob aelod o staff yn gytûn bod hwn yn gyfleuster sydd ei angen yn fawr ar ein hadain ni. Diolchwn i CRAFf am eu hymdrech aruthrol i godi arian digonol. Yn ogystal, mae'r ysgol wedi derbyn rhoddion hael gan gefnogwyr yr ysgol.

Y Cyfarwyddwyr sy'n cymryd rhan mewn cyfarfodydd datblygu, yn cysylltu â'r penseiri, yr awdurdod lleol, rheolwr HCC ac adeiladwr yw Mr Ceredig Thomas a Mrs Margaret Jones.

**Prydles safle**: Cytunwyd ar brydles 5 mlynedd gyda Chyngor Ealing pan wnaethom ni adleoli'r ysgol i HCC ac fe gaiff hyn ei hadolygu yn 2020.

**Hyfforddiant Llywodraethwyr: y cyrsiau a fynychwyd yn ystod 2016-17**

|  |  |
| --- | --- |
| Safeguarding Training\_ May 2018 | Pawb |
| WRAP :Prevent Training online | HD, AB |
| New Governor training- Aut. 2017 | AB, HD |
| Delivering RE: guidance for School Governors | RN |
|  |  |
| NQT mentoring course | GR |
| Charities Commission Trustees Course arranged by CASS | HD |
| Safeguarding principles, policy and practice for governors | MJ |
| GDPR training | MJ, SJ |

**Material Change**: Cytunodd Ofsted yr haf diwethaf bod uchafswm o 40 o ddisgyblion yn cael bod ar ein hadain ni o HCC. Mae gennym felly le i staffio a chroesawu disgyblion ychwanegol.

**Paratoadau ar gyfer dathlu 60 mlynedd yr ysgol:** Wrth i'r ysgol nesáu at ddyddiad nodedig arall ym Medi 2018, dechreuad yr ysgol 60 mlynedd yn ol, edrychwn ymlaen at ddathlu’r garreg filltir gyda digwyddiadau a gynllunwyd ac a drefnwyd gan Rob Nicholls a’i Bwyllgor prysur : Mrs Sioned Bowen (cyn Gadeirydd), Elinor Delaney (cyn Gadeirydd) a Joanna Thomas ( Cadeirydd CRAFf).

Wrth edrych yn ôl dros y flwyddyn, mae cymaint wedi’i gyflawni a diolchaf i Aelodau'r Bwrdd am eu hymroddiad enfawr a'u dyheadau uchel, sydd i gyd yn cael effaith gadarnhaol ar yr ysgol. Rydym hefyd yn ddiolchgar i Glerc y Bwrdd, Mrs Eleri Brady am ei pharatoad manwl o'r Cofnodion.

**Margaret Jones,**

**Cadeirydd y Bwrdd- Mehefin 2018**